Publication: Magyar Közlöny
Issue: MK-2003-71 (Year: 2003, Number: 71)
Era: 1990-2004
Section: szóló 1952. évi III. törvény XX. fejezetét kell alkalmazni.
Paragraph Index: 264

(3) Az Ftv. 124/E. §-a a következõ x) ponttal egészül ki: „x) végbizonyítvány (abszolutórium): a tantervben elõírt vizsgák eredményes letételét és — a nyelvvizsga letételének és szakdolgozat (diplomamunka) elkészítésének kivételével — más tanulmányi követelmények teljesítését, illetve a szakdolgozathoz (diplomamunkához) rendelt kreditpontok kivételével a képesítési követelményekben elõírt kreditpontok (ezen belül a kötelezõ és kötelezõen választható tantárgyakhoz rendelt összes kreditpont) megszerzését igazolja, amely minõsítés és értékelés nélkül tanúsítja, hogy a hallgató a tantervben elõírt tanulmányi és vizsgakövetelménynek mindenben eleget tett. A végbizonyítványt a felsõoktatási intézmény vezetõje — karokra tagozódó felsõoktatási intézményben az intézményvezetõ által átadott hatáskörben a dékán, kari fõigazgató — írja alá a hallgató leckekönyvében.”

Source: https://magyarkozlony.hu/hivatalos-lapok/91eccb949d882d41e25ee3e2e0f70423203d20e1/dokumentumok/e67580cee86205546f9627f360adf336af082848/letoltes